Hans Kuben

Hans Theodor Kuben (21. mai 1878 Kamara, Viljandi vald, Viljandimaa – 25. september 1942 Karlagi vangilaager, Karaganda, Kasahhi NSV) oli Eesti politseinik.

Ta sündis taluomaniku peres.

Ta lõpetas 1901 nooremleitnandina Moskva sõjakooli ja teenis kuni 1910. aastani Venemaa keisririigi sõjaväes, seejärel siirdus politseiteenistusse, teenis Rakveres ja Peterburis.

1917. aastal teenis ta Venemaa sõjaväes, oli seejärel bolševike käes pantvangis kuni Vabadussõja lõpuni.

1920. aastal astus Eesti politsei teenistusse, oli 1920–1921 Tallinna Linna  Politseivalitsuse ülem ja  15. aprillistNimetused., Riigi Teataja, nr. 30, 25 aprill 1921 1921–1923 Politsei Peavalitsuse ülem, seejärel läks erru. 1928. aastal astus ta uuesti politsei teenistusse raudteede politseikomissari ja hiljem raudteede prefektina.

Arreteeriti NKVD poolt 16. septembril 1940.

Tunnustus
Kotkaristi III klassi teenetemärk, 1935Hans Kuben Eesti Vabariigi teenetemärgid (vaadatud 13. detsembril 2014)

Viited

Kirjandus
 Prefekt Hans Kuben 60-aastane. Postimees, 21. mai 1938, nr 137, lk 9

Välislingid
 Ohvitseride andmekogu

Kategooria:Eesti politseijuhid
Kategooria:Eesti politseiprefektid
Kategooria:Kotkaristi III klassi teenetemärgi kavalerid
Kategooria:Eesti represseeritud isikud
Kategooria:Sündinud 1878
Kategooria:Surnud 1942